**ПРОТОКОЛ**

**От Общо събрание на Сдружение с нестопанска цел „Местна инициативна група Чирпан”**

Днес 08.11.2018 г. в офиса на Сдружението се проведе заседание на Общото събрание на СНЦ „МИГ Чирпан”. Заседанието започна в 16,00 часа, съгласно чл. 17 от Устава на Сдружението. Присъстват тринадесет членове на колективния върховен орган на Сдружението.

За председателстващ събранието беше предложен Валентин Ангелов, а за протоколист Паньо Христов.

Гласували: 13 „ за”, няма „против”, няма „въздържал се”.

Председателят предложи на гласуване дневния ред, обявен предварително в поканата, съгласно чл.16, ал.2 и 3 от Устава:

**ДНЕВЕН РЕД**

1. **Промяна в състава на колективния върховен орган на СНЦ „МИГ Чирпан”.**
2. **Промяна в състава на колективния управителен орган на СНЦ „МИГ Чирпан”.**
3. **Други.**

Гласували: 13 „ за”, няма „против”, няма „въздържал се”.

**По т. 1 от дневния ред:**

Председателят запозна присъстващите с промените, които се налага да настъпят в състава на Общото събрание, а именно:

* 1. Прекратяване на членството на СНЦ „Детелини” в Общото събрание на сдружението, поради невъзможност да изпълняват ангажиментите си, което прави по-нататъшното членство несъвместимо.
  2. Разглеждане на постъпила молба от НЧ „Селска пробуда 1927” с.Златна ливада за членство в Общото събрание на сдружението. Решение за приемане на нов член на колективния върховен орган.
  3. Представен протокол от заседание на ръководството на СНЦ” ВК -Яворов” Чирпан, член на колективния върховен орган на МИГ Чирпан, за промяна на представляващия клуба в Общото събрание на МИГ. Промяната не подлежи на гласуване и се представя за информация на членовете на колективния върховен орган.

Не бяха отправени възражения или предложения от присъстващите членове. Премина се към гласуване и вземане на решение.

**По т.1.1**

Гласували: 13 „ за”, няма „против”, няма „въздържал се”.

**РЕШЕНИЕ 1.1**

**Прекратява членството в Общото събрание на МИГ Чирпан на СНЦ „Детелини” гр. Чирпан.**

**По т. 1.2**

Гласували: 13 „ за”, няма „против”, няма „въздържал се”.

**РЕШЕНИЕ 1.2**

**Приема НЧ „Селска пробуда -1927” с. Златна ливада за член на Общото събрание на МИГ Чирпан.**

**Читалището е представител на неправителствения сектор и се представлява от Татяна Илиева в Общото събрание на МИГ Чирпан.**

**По т.1.3**

Председателят обясни, че по тази точка не е необходимо гласуване и вземане на решение, а само информиране на членовете на ОС за промяната в представителството на СНЦ „ВК -Яворов”. Съгласно представения протокол и взетото решение, волейболният клуб се представлява в общото събрание на МИГ от Георги Цветков, считано от 29.10.2018 г.

**По т.2 от дневния ред:**

Председателят запозна присъстващите с молбата на Анастасия Колева за освобождаването и като член на Управителния съвет на МИГ Чирпан.

Премина се към гласуване.

Гласували: 13 „ за”, няма „против”, няма „въздържал се”.

Той поясни , че на нейно място трябва да се избере друг член, който да е представител на нестопанския сектор, за да се спази условието на чл. 12, ал. 1, т.5 от Наредба№ 22 от 14 декември 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие”.

Председателят прикани членовете да дадат предложения за нов член на УС.

След като не бяха направени такива от присъстващите, Валентин Ангелов предложи за член на УС на МИГ Чирпан да бъде избран Георги Цветков – представител на ВК „Яворов” Чирпан.

Премина се към гласуване.

Гласували: 12 „ за”, няма „против”, 1 „въздържал се”.

**РЕШЕНИЕ 2**

**2.1 Общото събрание на МИГ Чирпан освобождава Анастасия Колева от Управителния съвет на сдружението.**

**2.2 Избира Георги Цветков, представител на ВК „Яворов” Чирпан в ОС на сдружението за член на Управителния съвет на МИГ Чирпан.**

**По т. 3 :** Не бяха обсъждани други въпроси.

След изчерпване на дневния ред заседанието беше закрито.

Председател…

/Валентин Ангелов/

Протоколист…

/Паньо Христов/